**คณะกรรมการตรวจประเมินการจัดตั้งโรงพยาบาลสนามสำหรับชุมชนลงพื้นที่ตรวจประเมินศูนย์กักตัว**

**ในชุมชนของอำเภอห้วยยอด ที่โรงยิมเนเซียม อาคารพละศึกษาไทยเข้มแข็ง เทศบาลตำบลห้วยยอด**

วันนี้ (27 ต.ค.64) เวลา 13.00น. ที่โรงยิมเนเซียม อาคารพละศึกษาไทยเข้มแข็งเทศบาลตำบลห้วยยอด นายธวัชชัย วรพงศ์พัฒน์ นายกเทศมนตรีตำบลห้วยยอด พร้อมคณะผู้บริหาร หัวหน้าส่วนราชการเทศบาลฯ นายแพทย์ปิยวิทย์ เนกขพัฒน์ ผู้อำนวยการโรงพยาบาลห้วยยอด นายวิชัย คุ้นเคย ผู้ช่วยสาธารณสุขอำเภอห้วยยอดและเจ้าหน้าที่ที่เกี่ยวข้อง ให้การต้อนรับนายพรเทพ เพชรน้อย ปลัดอำเภอห้วยยอด พร้อมด้วย คณะกรรมการตรวจประเมินการจัดตั้งโรงพยาบาลสนามสำหรับชุมชน ลงพื้นที่ตรวจประเมินความพร้อมโรงยิมเนเซียม อาคารพละศึกษาไทยเข้มแข็ง เทศบาลตำบลห้วยยอด เพื่อใช้เป็นสถานที่ตั้งศูนย์กักตัวในชุมชนอำเภอห้วยยอด (Huaiyot Community Isolation : CI) รองรับผู้ป่วยติดเชื้อที่ไม่มีอาการ และผู้ติดเชื้อที่กำลังรักษาอาการระยะสุดท้ายก่อนออกจากโรงพยาบาลกลับสู่บ้าน และชุมชน เพื่อพร่องเตียงให้เหลือมากที่สุด ป้องกันการแพร่ระบาดของโรคไปสู่คนในครอบครัว และชุมชน รวมทั้งเป็นการควบคุมป้องกันโรคให้อยู่ในวงจำกัด สามารถรองรับผู้ป่วยได้จำนวน 66 เตียง

โดยคณะกรรมการตรวจประเมินฯได้มีการตรวจสอบความพร้อมของสถานที่และสิ่งอำนวยความสะดวกต่างๆ เพื่อให้มีความพร้อมมากที่สุด ก่อนที่จะเปิดศูนย์กักตัวในชุมชน Community Isolation :ci ต่อไป

พิมมาส จันทร์ผ่อง/นักประชาสัมพันธ์ชำนาญการ/ข่าว

27 ตุลาคม 2564